อาศัยโรงเรียนในการให้ความรู้ที่ถูกต้องกับเด็กและเยาวชนในเรื่องยาเสพติด โดยเฉพาะกระท่อมและกัญชา
นายชัชชาติ สิทธิพันธุ์ ผู้ว่าราชการกรุงเทพมหานคร กล่าวภายหลังประชุมผู้ว่าฯ สัญจร เขตดินแดง ว่า วันนี้ได้มีการพูดคุยเกี่ยวกับปัญหายาเสพติดซึ่งเป็นเรื่องที่ กทม. ให้ความสนใจอยู่  โดยการดูแลรักษาทางศูนย์บริการสาธารณสุขของ กทม. ทั้ง 69 แห่ง สามารถให้คำปรึกษากับผู้ที่ติดยาเสพติดได้ และมี 18 ศูนย์ฯ ที่ให้การรักษาผู้ที่ติดยาเสพติดโดยตรง เรียกว่าคลินิกก้าวใหม่ นอกจากนี้ยังมีศูนย์พิชิตใจที่ให้การรักษาระยะยาว อีกเรื่องที่ต้องให้ความสำคัญคือ การใช้ใบกระท่อมกับกัญชาที่ประชาชนหลายคนมีความเชื่อที่ผิด โดยใช้การรักษาทางเลือกจากใบประท่อมและกัญชาแทนการรักษาแผนปัจจุบัน ซึ่งอาจมีผลเสียได้ รวมถึงการเฝ้าระวังผลกระทบที่จะเกิดขึ้นกับเยาวชน เพราะจากการสำรวจพบว่ามีการปลูกใบกระท่อมและกัญชาในบ้านและชุมชน จึงต้องอาศัยโรงเรียนในการให้ความรู้ที่ถูกต้องกับเด็กและเยาวชน ส่วนเรื่องของความปลอดภัยของเด็กนักเรียนได้มอบให้พล.ต.อ.อดิศร์ งามจิตสุขศรี ที่ปรึกษาผู้ว่าราชการกรุงเทพมหานคร เข้าไปดูแลเรื่องความปลอดภัยแล้ว ทั้งความเข้มงวดในการเข้า-ออก การจำกัดความเสี่ยงในพื้นที่โรงเรียน รวมไปถึงพื้นที่ของศูนย์บริการสาธารณสุขด้วยขณะที่ ปัญหาน้ำท่วมภาพร่วมดีขึ้น โดยเฉพาะซอยประชาสงเคราะห์ที่มีการลอกท่อไปในช่วงแรก ซึ่งการบริหารจัดการน้ำในภาพรวมได้มอบให้สำนักระบายน้ำดูแล ส่วนการบริหารจัดการน้ำภายหลังการประชุมวานนี้ ได้ข้อสรุปว่ากรมชลประทานจะช่วยดูแลการระบายน้ำออกจากพิ้นที่เขตลาดกระบังทั้งนี้ จากการพูดคุยกับพลเอก ประวิตรฯ วานนี้ ได้มีการตั้งคณะกรรมการชุดย่อยขึ้นมาดูแลและเร่งรัดการทำงานของทุกหน่วยงาน ซึ่งโครงการต่างๆ ที่ กทม. ได้เสนอไปก็ได้รับการบรรจุลงแผน ถือเป็นนิมิตหมายที่ดีที่มีการคุยกันหลายหน่วยงาน